CELEX: 32015R0408
Language: sk
Date: 2015-03-11 00:00:00
Title: Vykonávacie nariadenie Komisie (EÚ) 2015/408 z  11. marca 2015 o vykonávaní článku 80 ods. 7 nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zostavení zoznamu látok, ktoré sa majú nahradiť  Text s významom pre EHP

12.3.2015   
            
            
               SK
            
            
               Úradný vestník Európskej únie
            
            
               L 67/18
            
         VYKONÁVACIE NARIADENIE KOMISIE (EÚ) 2015/408
   z 11. marca 2015
   o vykonávaní článku 80 ods. 7 nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zostavení zoznamu látok, ktoré sa majú nahradiť
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 78 ods. 2,
   keďže:
   
               (1)
            
            
               Účinné látky sa majú identifikovať ako látky, ktoré sa majú nahradiť, ak spĺňajú jedno alebo viacero kritérií stanovených v bode 4 prílohy II k nariadeniu (ES) č. 1107/2009.
            
         
               (2)
            
            
               Podľa článku 80 ods. 7 nariadenia (ES) č. 1107/2009 musí Komisia zostaviť zoznam látok zahrnutých v prílohe I k smernici Rady 91/414/EHS (2), ktoré spĺňajú kritériá uvedené v bode 4 prílohy II k nariadeniu (ES) č. 1107/2009, ďalej uvádzaný ako: „zoznam látok, ktoré sa majú nahradiť“.
            
         
               (3)
            
            
               S cieľom zabezpečiť súlad politiky Únie, pokiaľ ide o účinné látky, ktoré majú vlastnosti, na základe ktorých sú dané látky identifikované ako látky, ktoré sa majú nahradiť, a s cieľom uplatňovať rovnaký prístup v súvislosti s takýmito látkami by Komisia mala do uvedeného zoznamu zahrnúť aj účinné látky schválené podľa nariadenia (ES) č. 1107/2009 v súlade s prechodnými ustanoveniami podľa článku 80 ods. 1.
            
         
               (4)
            
            
               Na základe informácií uvedených v revíznej správe alebo na základe záverov Európskeho úradu pre bezpečnosť potravín (3) alebo návrhu hodnotiacej správy a súvisiacich dodatkov a správ z partnerských preskúmaní, alebo z klasifikácie v súlade s nariadením Európskeho parlamentu a Rady (ES) č. 1272/2008 (4) bolo možné identifikovať látky, ktoré spĺňajú kritériá uvedené v bode 4 prílohy II k nariadeniu (ES) č. 1107/2009. Tieto dokumenty poskytujú informácie, ak je to relevantné, o uplatniteľnom prijateľnom dennom príjme (ADI), akútnej referenčnej dávke (ARfD) a prijateľnej úrovni expozície operátora (AOEL), informácie o perzistentných, bioakumulatívnych a toxických (PBT) vlastnostiach látok, informácie týkajúce sa kritických účinkov uvedených v tretej zarážke bodu 4 prílohy II k nariadeniu (ES) č. 1107/2009, podielu neúčinných izomérov, klasifikácie karcinogenity kategórie 1A alebo 1B a reprodukčnej toxicity kategórie 1A alebo 1B v súlade s nariadením (ES) č. 1272/2008, ako aj vlastností endokrinnej disrupcie. Na základe uvedených informácií boli látky uvedené v prílohe k tomuto nariadeniu identifikované ako látky, ktoré spĺňajú jedno alebo viacero kritérií stanovených v bode 4 prílohy II k nariadeniu (ES) č. 1107/2009. Informácie boli konsolidované a možno ich nájsť v podpornom nástroji na zostavovanie zoznamu látok, ktoré sa majú nahradiť, ktorý je k dispozícii na internetovej stránke Komisie (5).
            
         
               (5)
            
            
               Prijateľný denný príjem (Acceptable Daily Intake – ADI) účinných látok 1-metylcyklopropén, amitrol, diklofop, dimetoát, etoprofos, fenamifos, fipronil, fluometurón, haloxyfop-P, metám, oxamyl, sulkotrión a triazoxid je výrazne nižší ako pri väčšine schválených účinných látok v rámci ich príslušných skupín látok/kategórií použitia. Akútna referenčná dávka (ARfD) účinných látok dimoxystrobín, fenamifos, metomyl a oxamyl je výrazne nižšia ako pri väčšine schválených účinných látok v rámci ich príslušných skupín látok/kategórií použitia. Prijateľná úroveň expozície operátora (AOEL) účinných látok amitrol, bromadiolón, difenakum, dimetoát, dikvat, etoprofos, fenamifos, fluchinkonazol, metám, sulkotrión, triazoxid a warfarín je výrazne nižšia ako pri väčšine schválených účinných látok v rámci ich príslušných skupín látok/kategórií použitia. Preto je vhodné zahrnúť uvedené účinné látky do zoznamu látok, ktoré sa majú nahradiť.
            
         
               (6)
            
            
               Účinné látky lufenurón, oxyfluorfen a chinoxyfén spĺňajú kritériá, aby sa považovali za perzistentné a bioakumulatívne látky. Účinné látky amitrol, bifentrin, bromukonazol, chlórtolurón (stereochemicky neurčený), zlúčeniny medi (varianty hydroxid meďnatý, oxichlorid meďnatý, oxid meďnatý, zmes bordeaux a tribázický síran meďnatý), cyprokonazol, cyprodinil, difenokonazol, diflufenikan, dimoxystrobín, dikvat, epoxikonazol, fenbutatín-oxid, fludioxonil, flufenacet, fluopikolid, fluchinkonazol, haloxyfop-P, imazamox, imazosulfurón, izoproturón, izopyrazám, lenacil, lufenurón, metkonazol, metribuzin, metsulfurón-metyl, myklobutanil, nikosulfurón, oxadiazón, oxyfluorfen, paklobutrazol, pirimikarb, prochloraz, propikonazol, propoxykarbazón, prosulfurón, chinoxyfén, tebukonazol, tebufenpyrad, tepraloxydím, tri-alát, triasulfurón a zirám spĺňajú kritériá, aby sa považovali za perzistentné a toxické látky. Účinné látky aklonifen, difenakum, esfenvalerát, etofenprox, etoxazol, famoxadón, lambda-cyhalotrín, lufenurón, oxyfluorfen, pendimetalín a chinoxyfén spĺňajú kritériá, aby sa považovali za bioakumulatívne a toxické látky. Preto je vhodné zahrnúť uvedené účinné látky do zoznamu látok, ktoré sa majú nahradiť.
            
         
               (7)
            
            
               Účinné látky mekoprop a metalaxyl obsahujú významný podiel neúčinných izomérov. Preto je vhodné zahrnúť uvedené účinné látky do zoznamu látok, ktoré sa majú nahradiť.
            
         
               (8)
            
            
               Účinné látky karbendazím, epoxikonazol, flumioxazín, glufozinát, linuron, oxadiargyl, chizalofop-P (varianta chizalofop-P-tefuryl) a warfarín sú klasifikované alebo sa majú klasifikovať, v súlade s ustanoveniami nariadenia (ES) č. 1272/2008, ako reprodukčne toxické kategórie 1A alebo 1B. Preto je vhodné zahrnúť uvedené účinné látky do zoznamu látok, ktoré sa majú nahradiť.
            
         
               (9)
            
            
               Keďže opatrenia týkajúce sa špecifických vedeckých kritérií na určovanie vlastností narúšajúcich endokrinný systém, ako je uvedené v prvom odseku bodu 3.6.5 prílohy II k nariadeniu (ES) č. 1107/2009, ešte neboli prijaté, v súlade s tretím pododsekom daného bodu sa malo stanoviť, či sa má určitá látka považovať za látku s takýmito vlastnosťami. V súlade s uvedeným ustanovením sa účinné látky chlórtolurón (stereochemicky neurčený), dimoxystrobín, epoxikonazol, molinát, profoxydim, tepraloxydim a tiakloprid majú považovať za látky s vlastnosťami narúšajúcimi endokrinný systém, ktoré môžu mať nepriaznivé účinky na ľudí. Preto je vhodné zahrnúť uvedené účinné látky do zoznamu látok, ktoré sa majú nahradiť.
            
         
               (10)
            
            
               Členským štátom a zainteresovaným stranám by sa malo umožniť primerané obdobie, aby sa mohli prispôsobiť ustanoveniam tohto nariadenia.
            
         
               (11)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Látky, ktoré sa majú nahradiť
   Účinné látky zaradené do prílohy I k smernici 91/414/EHS, ktoré spĺňajú kritériá stanovené v bode 4 prílohy II k nariadeniu (ES) č. 1107/2009, sú látky uvedené v zozname v prílohe k tomuto nariadeniu.
   Prvý odsek sa vzťahuje aj na účinné látky schválené podľa nariadenia (ES) č. 1107/2009 v súlade s prechodnými opatreniami podľa článku 80 ods. 1.
   Článok 2
   Prechodné opatrenia
   Článok 1 a príloha sa nevzťahujú na žiadosti o autorizáciu prípravkov na ochranu rastlín, ktoré boli predložené pred 1. augustom 2015.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. marca 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (3)  http://www.efsa.europa.eu/en/publications/efsajournal.htm.
   
      (4)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).
   
      (5)  http://ec.europa.eu/food/plant/pesticides/index_en.htm.
   
      PRÍLOHA
      
                   
               
               
                  1-metylcyklopropén
               
            
                   
               
               
                  aklonifen
               
            
                   
               
               
                  amitrol
               
            
                   
               
               
                  bifentrin
               
            
                   
               
               
                  bromadiolón
               
            
                   
               
               
                  bromukonazol
               
            
                   
               
               
                  karbendazím
               
            
                   
               
               
                  chlorotolurón (stereochemicky neurčený)
               
            
                   
               
               
                  zlúčeniny medi (varianty hydroxid meďnatý, oxichlorid meďnatý, oxid meďnatý, zmes bordeaux a tribázický síran meďnatý)
               
            
                   
               
               
                  cyprokonazol
               
            
                   
               
               
                  cyprodinil
               
            
                   
               
               
                  diklofop
               
            
                   
               
               
                  difenakum
               
            
                   
               
               
                  difenokonazol
               
            
                   
               
               
                  diflufenikán
               
            
                   
               
               
                  dimetoát
               
            
                   
               
               
                  dimoxystrobín
               
            
                   
               
               
                  dikvát
               
            
                   
               
               
                  epoxikonazol
               
            
                   
               
               
                  esfenvalerát
               
            
                   
               
               
                  etoprofos
               
            
                   
               
               
                  etofenprox
               
            
                   
               
               
                  etoxazol
               
            
                   
               
               
                  famoxadón
               
            
                   
               
               
                  fenamifos
               
            
                   
               
               
                  fenbutatín-oxid
               
            
                   
               
               
                  fipronil
               
            
                   
               
               
                  fludioxonyl
               
            
                   
               
               
                  flufenacet
               
            
                   
               
               
                  flumioxazín
               
            
                   
               
               
                  fluometurón
               
            
                   
               
               
                  fluopikolid
               
            
                   
               
               
                  fluchinkonazol
               
            
                   
               
               
                  glufozinát
               
            
                   
               
               
                  haloxyfop-P
               
            
                   
               
               
                  imazamox
               
            
                   
               
               
                  imazosulfurón
               
            
                   
               
               
                  izoproturón
               
            
                   
               
               
                  izopyrazám
               
            
                   
               
               
                  lambda-cyhalotrín
               
            
                   
               
               
                  lenacil
               
            
                   
               
               
                  linurón
               
            
                   
               
               
                  lufenurón
               
            
                   
               
               
                  mekoprop
               
            
                   
               
               
                  metalaxyl
               
            
                   
               
               
                  metám
               
            
                   
               
               
                  metkonazol
               
            
                   
               
               
                  metomyl
               
            
                   
               
               
                  metribuzín
               
            
                   
               
               
                  metsulfurón-metyl
               
            
                   
               
               
                  molinát
               
            
                   
               
               
                  myklobutanil
               
            
                   
               
               
                  nikosulfurón
               
            
                   
               
               
                  oxadiargyl
               
            
                   
               
               
                  oxadiazón
               
            
                   
               
               
                  oxamyl
               
            
                   
               
               
                  oxyfluorfen
               
            
                   
               
               
                  paklobutrazol
               
            
                   
               
               
                  pendimetalín
               
            
                   
               
               
                  pirimikarb
               
            
                   
               
               
                  prochloraz
               
            
                   
               
               
                  profoxydim
               
            
                   
               
               
                  propikonazol
               
            
                   
               
               
                  propoxykarbazón
               
            
                   
               
               
                  prosulfurón
               
            
                   
               
               
                  chinoxyfén
               
            
                   
               
               
                  chizalofop-P (varianta chizalofop-P-tefuryl)
               
            
                   
               
               
                  sulkotrión
               
            
                   
               
               
                  tebukonazol
               
            
                   
               
               
                  tebufénpyrad
               
            
                   
               
               
                  tepraloxydím
               
            
                   
               
               
                  tiakloprid
               
            
                   
               
               
                  tri-alát
               
            
                   
               
               
                  triasulfurón
               
            
                   
               
               
                  triazoxid
               
            
                   
               
               
                  warfarín
               
            
                   
               
               
                  zirám